Nakvynės namai
Nakvynės namai, hostelis − ekonominės klasės apgyvendinimo ir nakvynės paslaugas teikianti įstaiga, bendrabučio tipo viešbutis. Paprastai suteikiama lova ir rakinama daiktų saugojimo spinta ar skrynia prie jos, apgyvendinama viename kambaryje su kitais nakvynės namų svečiais; dalis kambarių gali būti privatūs. Patogumai bendri visiems svečiams: vonia, tualetas, virtuvė, terasa ir kiti įstaigos patogumai bei privalumai.